เซ็นทรัล ภูเก็ต

เซ็นทรัล ภูเก็ต (Central Phuket) เป็นโครงการพัฒนาพื้นที่และศูนย์การค้าที่ทันสมัยและมีขนาดใหญ่ที่สุดบนเกาะภูเก็ตของกลุ่มเซ็นทรัล ภายใต้กรอบแนวคิด "จังหวะหัวใจของภูเก็ต" (The Beating Heart of Phuket) โดยมีพื้นที่โครงการรวมกว่า 100 ไร่ ประกอบไปด้วยอาคารศูนย์การค้า 3 อาคาร
เริ่มแรกโครงการดังกล่าวบริหารงานโดยห้างสรรพสินค้าเซ็นทรัล โดยตั้งเป้าให้เป็นจุดศูนย์รวมของความบันเทิงอันครบครันในเมืองภูเก็ต และต่อมา บริษัท เซ็นทรัล รีเทล คอร์ปอเรชัน จำกัด จึงเข้ามาขยายรูปแบบกิจการให้เป็นศูนย์การค้าแบบครบวงจร โดยเพิ่มอาคารศูนย์การค้าหลังที่สองที่ตั้งอยู่ฝั่งตรงข้ามเข้ามา แต่หลังจากการปรับผังองค์กรใหม่ใน พ.ศ. 2557 อาคารดังกล่าวก็ถูกโอนให้เข้าไปเป็นความรับผิดชอบของห้างสรรพสินค้าเซ็นทรัลตามเดิม
ต่อมาใน พ.ศ. 2558 บริษัท เซ็นทรัลพัฒนา จำกัด (มหาชน) ได้ประกาศตั้งงบลงทุน 6,360 ล้านบาท ในการซื้อกิจการเซ็นทรัลเฟสติวัล ภูเก็ต ด้วยการซื้อสิทธิ์การเช่าที่ดินและอาคารในกรอบระยะเวลา 41 ปี ซึ่งการซื้อขายแล้วเสร็จเป็นของบริษัทในเดือนมิถุนายน พ.ศ. 2558
วันที่ 29 กันยายน พ.ศ. 2561 ได้เกิดเหตุเพลิงไหม้ บริเวณศูนย์การค้าเซ็นทรัล ภูเก็ต โดยไฟไหม้เวลาประมาณ 10.30 น.บริเวณ ลานด้านนอกศูนย์การค้าซึ่งเป็นสวนสนุกที่กำลังก่อสร้างไม่มีผู้ใดได้รับบาดเจ็บหรือเสียชีวิต
เซ็นทรัล ภูเก็ต มียอดใช้จ่ายของลูกค้าเฉลี่ยต่อคนเป็นอันดับ 1 ของศูนย์การค้าในเครือเซ็นทรัลพัฒนา

**การจัดสรรพื้นที่**
โครงการเซ็นทรัล ภูเก็ต เป็นโครงการขนาดใหญ่มีพื้นที่รวมกว่า 100 ไร่ ประกอบไปด้วยอาคารศูนย์การค้าทั้งหมด 3 อาคาร ได้แก่ อาคาร "เฟสติวัล" หรือ เซ็นทรัลเฟสติวัล ภูเก็ต เดิม, อาคาร "อีสต์" หรือ เซ็นทรัลเฟสติวัล ภูเก็ต อีสต์ เดิม และอาคาร "ฟลอเรสต้า" ซึ่งเป็นอาคารหลังสุดท้ายของโครงการที่เซ็นทรัลพัฒนาได้สร้างขึ้นใหม่ โดยเมื่อเสร็จสิ้นทั้งโครงการในเดือนกันยายน พ.ศ. 2561 โครงการเซ็นทรัล ภูเก็ต จะเป็นโครงการเดียวที่ทำให้ผู้มาใช้บริการ สามารถสัมผัสได้ถึงความแตกต่างของทั้งสามอาคาร ภายใต้ชื่อบริหารเพียงชื่อเดียว คือ เซ็นทรัล ภูเก็ต โดยรายละเอียดของแต่ละอาคาร มีดังนี้

**เฟสติวัล**
อาคารเฟสติวัล เป็นอาคารศูนย์การค้าที่ได้รับการออกแบบให้เป็น "จุดมุ่งหมายของการจับจ่ายใช้สอยและรูปแบบชีวิตนานาชาติที่ดีที่สุดในภาคใต้" ภายใต้แนวความคิดที่ถือว่าเป็นศูนย์การค้าที่ทุกคนสามารถมาท่องเที่ยวและผ่อนคลายได้มากยิ่งขึ้น ทั้งจับจ่ายใช้สอย สังสรรค์ ชมงานศิลปะ และออกกำลังกายภายในโครงการเดียว โดยนำแนวความคิดของศูนย์การค้าเซ็นทรัล อีสต์วิลล์ มาปรับใช้
อาคารเฟสติวัลมีพื้นที่ใช้สอยทั้งหมด 4 ชั้น เชื่อมต่อกับอาคารอีสต์ที่ชั้น 3 และเชื่อมต่อกับอาคารฟลอเรสตาที่ชั้น 2 ประกอบด้วยพื้นที่สำคัญดังนี้- ร้านค้าในกลุ่มเซ็นทรัล
** ท็อปส์ (เดิมคือเซ็นทรัล ฟู้ด ฮอลล์)
** เพาเวอร์บาย
** ออฟฟิศเมท
** บีทูเอส
** ซูเปอร์สปอร์ต- ศูนย์อาหารในกลุ่มเซ็นทรัล
** ศูนย์อาหารฟู้ดพาทิโอ
** ศูนย์อาหารฟู้ดพาร์ค (เดิมชื่อศูนย์อาหารฟู้ดเทอร์เรส)- พลับบลิค เฮาส์- สถานออกกำลังกาย เจ็ทส์ ฟิตเนส (เปิด 24 ชั่วโมง)- โรงภาพยนตร์เอสเอฟเอ็กซ์ ซีเนม่า จำนวน 8 โรง เป็นโรงภาพยนตร์ Zigma Cinestadium by C2 1 โรง, โรงภาพยนตร์ในรูปแบบ Multi Seat 5 โรง, โรงภาพยนตร์ปกติ 2 โรง (เดิมชื่อเอสเอฟเอ็กซ์ โคลีเชี่ยม ซีเนม่า)

**ไทวัสดุ x บีเอ็นบี โฮม**
อาคารไทวัสดุ x บีเอ็นบี โฮม (เดิมอาคารอีสต์, อาคารบ้านแอนด์บียอนด์) เป็นอาคารศูนย์การค้าหลังที่สองที่ปรับมาจากโฮมเวิร์ค สาขาภูเก็ตเดิม (โฮมเวิร์คได้เปลี่ยนเป็นบ้านแอนด์บียอนด์) เมื่อ พ.ศ. 2556 เพื่อเป็นการรองรับกลุ่มลูกค้าที่เติบโตขึ้น โดยเพิ่มร้านค้าต่าง ๆ กว่า 100 ร้าน และเพิ่มพื้นที่จอดรถให้กับโครงการกว่า 1,000 คัน มีพื้นที่สำคัญดังนี้- ไทวัสดุ x บีเอ็นบี โฮม (เดิมโฮมเวิร์ค ภูเก็ต, บ้านแอนด์บียอนด์)- เพาเวอร์บาย- ออโต้วัน

**ฟลอเรสต้า**
อาคารฟลอเรสต้า เป็นอาคารศูนย์การค้าหลังที่สามที่เซ็นทรัลพัฒนาก่อสร้างขึ้นมาใหม่ โดยอาคารดังกล่าวจะเป็นอาคารศูนย์การค้าระดับบนที่เทียบเท่ากับศูนย์การค้าเซ็นทรัล เอ็มบาสซี เพื่อตอบรับต่อกลุ่มลูกค้าที่มีกำลังซื้อสูง และเป็นอาคารศูนย์การค้าที่ใหญ่ที่สุดของโครงการเซ็นทรัล ภูเก็ต ซึ่งอาคารดังกล่าวเปิดให้บริการอย่างเป็นทางการเมื่อวันที่ 10 กันยายน พ.ศ. 2561
ภายในอาคารฟลอเรสต้า มีพื้นที่ใช้สอยทั้งหมด 5 ชั้น รวมชั้นใต้ดิน และเชื่อมต่อกับอาคารเฟสติวัลที่ชั้น 1 มีพื้นที่สำคัญดังนี้- เซ็นทรัล เดอะสโตร์ แอท ภูเก็ต (ย้ายมาจากอาคารเฟสติวัล)- ท็อปส์ ฟู้ด ฮอลล์
** ไทยเฟเวอริท บาย ท็อปส์ ฟู้ด ฮอลล์- เทลส์ ออฟ ไทยแลนด์- บีทูเอส (เป็นสาขาที่ 2 ต่อจากอาคารเฟสติวัล)- พิพิธภัณฑ์สัตว์น้ำ อควาเรีย เซ็นทรัล ภูเก็ต
พื้นที่จัดสรรในอนาคต- โรงแรมเซ็นทาราและคอนเวนชันเซ็นเตอร์ ภูเก็ต เซ็นทรัล ภูเก็ต- โรงแรมโคซิ ภูเก็ต เซ็นทรัล ภูเก็ต

**พื้นที่จัดสรรในอดีต**
 ห้างสรรพสินค้าเซ็นทรัล สาขาเซ็นทรัล ภูเก็ต อาคารเฟสติวัล ได้ย้ายไปยังอาคารฟลอเรสต้า- ท็อปส์ สาขาเซ็นทรัล ภูเก็ต อาคารบ้านแอนด์บียอนด์ (อาคารภูเก็ต อีสต์เดิม) ได้ย้ายไปยังท็อปส์ สาขาเซ็นทรัล ภูเก็ต อาคารเฟสติวัล- ท็อปส์ ฟู้ด ฮอลล์ สาขาเซ็นทรัล ภูเก็ต อาคารเฟสติวัล ได้ปรับปรุงเป็นท็อปส์และได้ย้ายไปยังท็อปส์ ฟู้ด ฮอลล์ สาขาเซ็นทรัล ภูเก็ต อาคารฟลอเรสต้า- ศูนย์อาหารฟู้ดเทอร์เรส สาขาเซ็นทรัล ภูเก็ต อาคารเฟสติวัล ได้ปรับปรุงและเปลี่ยนชื่อเป็นศูนย์อาหารฟู้ดพาร์ค- แฟมิลี่มาร์ท- สวนนิทรรศการ ไตรภูมิ (โครงการร่วมลงทุนระหว่าง บจก.บางนา เซ็นทรัล พร็อพเพอร์ตี้ กับไร้ท์แมน) - ปิดกิจการ ส่วนพื้นที่เดิมเซ็นทรัลพัฒนาจะนำมาปรับปรุงเป็นส่วนต่อขยายของศูนย์การค้า

**รางวัล**
 BCI ASIA Top 10 Developers Awards 2017 (เฉพาะอาคารฟลอเรสตา)

**อ้างอิง**
หมวดหมู่:สิ่งก่อสร้างในอำเภอเมืองภูเก็ต
หมวดหมู่:ศูนย์การค้าในประเทศไทย
ภูเก็ต
หมวดหมู่:ศูนย์การค้าที่ก่อตั้งในปี พ.ศ. 2547
หมวดหมู่:ก่อตั้งในประเทศไทยในปี พ.ศ. 2547